2.4.2015 Jurnalul Oficial al Uniunii Europene L 90/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) 2015/543 AL COMISIEI din 1 aprilie 2015 de aprobare a substanței active COS-OGA, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, şi de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1107/2009 al Parlamentului European şi al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (/), în special articolul 22 alineatul (1) coroborat cu articolul 13 alineatul (2), întrucât: (1) () JOL 309,24.11.2009, p. () EFSAJournal 2014; 12(10 În conformitate cu articolul 7 alineatul (1) din Regulamentul (CE) nr. 1107/2009, la 28 iunie 2012, Belgia a primit, din partea societăţii FytoFend SA, o cerere de aprobare a substanței active COS-OGA. În conformitate cu articolul 9 alineatul (3) din respectivul regulament, Belgia, în calitate de stat membru raportor, a informat Comisia, la 5 decembrie 2012, cu privire la admisibilitatea cererii. La 19 decembrie 2013, statul membru raportor a transmis un proiect de raport de evaluare Comisiei, cu o copie către Autoritatea Europeană pentru Siguranţa Alimentară (denumită în continuare „autoritatea”), care a evaluat dacă este de aşteptat ca substanţa activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, s-a solicitat ca aplicantul să furnizeze informații suplimentare statelor membre, Comisiei şi autorității. Evaluarea datelor suplimentare, realizată de către statul membru raportor, a fost prezentată autorității în septembrie 2014, sub forma unui proiect de raport de evaluare actualizat. La 1 octombrie 2014, autoritatea a comunicat solicitantului, statelor membre și Comisiei concluzia sa cu privire la probabilitatea ca substanța activă COS-OGA să îndeplinească criteriile de aprobare prevăzute la articolul 4 din Regulamentul (CE) nr. 1107/2009 (). Autoritatea şi-a făcut publice concluziile. Solicitantului i s-a acordat posibilitatea de a trimite observații cu privire la raportul de examinare. La 11 decembrie 2014, Comisia a prezentat Comitetului permanent pentru plante, animale, produse alimentare şi hrană pentru animale raportul de examinare pentru COS-OGA și un proiect de regulament care prevede aprobarea substanței COS-OGA. 1 ):3868.